Patareid Kui oled kaamera sisse pannud 12 x AA patareid, siis võid arvestada 3-4 nädalase* kaamera tööga. See oleneb muidugi kui tihti kaamera pildistab ning kas on sisse lülitatud SMS Control** või mitte. *3-4 nädalat on siis kui kõik võimalikud seaded on sisse lülitatud **SMS Control võtab 5x rohkem voolu kui see parameeter väljalülitatuna. Aku Kui kaamera küljes on 9Ah valveaku, siis võid arvestada, et kaamera peab vastu enam vähemalt 8-10 nädalat. Samuti oleneb see sellest, kui palju on kaamera pandud voolu tarbima ning millised seaded kaameral on aktiveeritud. Kindlasti tuleb arvestada, et ühe aku elupikkus on maksimaalselt kaks aastat ning voolu salvestamise võimsus väheneb ajas ning iga laadimise korraga. Ooterežiim Tehase poolt on märgitud ooterežiimis kaamera patareide vastupidavuseks kuni kaheksa kuud. See tähendab seda, et kaamera on sisse lülitatud ning ootab millal liikumisandur aktiveerub. Nii pikk ooteaeg saavutati, kui kaamera ei istu püsivalt võrgus ehk “SMS Remote Control” on välja lülitatud ning selle perioodi ajal ei tehta ühtegi pilti ega videot.